香港巴豆

香港巴豆，英國嘅英文叫，係大戟科巴豆屬嘅常綠灌木或喬木仔，原產地喺香港，呢種植物重係一種極度瀕危嘅植物品種。

呢樖嘢喺香港受法例第 96A 章保護。

發現史 

香港巴豆係1850年代，漢斯響香港島發現嘅。之後，植物學家邊林1861年響佢本《香港植物》寫低咗呢個新品種。不過之後佢就消失得無影無蹤。

1997年2月21號嗰日，漁護署香港植物標本室嘅人就響青衣山嘅最高峰，南面個山坡附近，一個林地搵到隻香港未見過嘅大戟科灌木。最後華南植物研究所就證實，佢就係消失一個世紀嘅香港巴豆。

家下發現地點呢塊1.05公頃嘅山坡，就劃咗做香港具特殊科學價值地點，可以保護住呢個咁罕有嘅品種。漁護署亦都試緊人工種植。

樣 
香港巴豆嘅嫩枝同花序都有星狀毛，重生得好貼服。葉成束生響枝頂，8－12厘米長，2－4厘米闊。葉柄短兼有毛。花分公乸，一束噉生。花公會有幾朵，花冧成個波仔噉，直徑2毫米到，有十六條蕊。花乸得一朵，生響成束花底，有三條花柱。

香港巴豆
 香港巴豆重現香江
 生態日記

巴豆屬
四季常綠植物
灌木
喬木